Na temelju članka 4. Zakona o državnim potporama („Narodne novine“ broj 47/14) i članka 30. Statuta Općine Brestovac („Službeni glasnik Općine Brestovac“ broj 3/2021), Općinsko vijeće Općine Brestovac na \_\_ sjednici održanoj \_\_\_\_\_2022., donijelo je

**IZMJENE PROGRAMA**

**potpora za poticanje razvoja turizma na području**

**Općine Brestovac u 2022. godini**

**I.**

 U Programu potpora za poticanje razvoja turizma na području Općine Brestovac u 2022. godini ( Službeni glasnik Općine Brestovac broj 2/2022) mijenja se točka IV. koja sada glasi:

 „Općina će dodjeljivati potpore male vrijednosti prema ovom Programu u obliku potpore za otvaranje novih smještajnih objekata i/ili povećanje kapaciteta postojećih smještajnih objekata.

Nastavno na stavak 1. ove točke, potpora će se dodjeljivati:

- skupina hoteli (minimalno 2 zvjezdice)

- skupina kampovi (minimalno 2 zvjezdice ili kamp odmorište visoke razine pružanja

 usluge)

- skupina ostali ugostiteljski objekti za smještaj (minimalno 2 zvjezdice)

- objekti u kojima se pružaju ugostiteljske usluge na domaćinstvu (minimalno 2 zvjezdice)

- objekti u kojima se pružaju ugostiteljske usluge na OPG-u (minimalno 2 sunca).“

**II.**

 Stavak 1. točke V.Programa mijenja se tako da sada glasi:

„Maksimalni iznos potpore po korisniku iznosi 20.000,00 kuna, odnosno za svaki novoregistrirani turistički ležaj do 2.500,00 kuna.“

**III.**

 Ove Izmjene Programa potpora za poticanje razvoja turizma na području Općine Brestovac u 2022. godini stupaju na snagu danom donošenja, a objavit će u Službenom glasniku Općine Brestovac

OPĆINSKO VIJEĆE OPĆINE BRESTOVAC

KLASA:

URBROJ: 2177/02-01-22-

Brestovac, 2022.

 PREDSJEDNIK

 Tomo Vrhovac

Obrazloženje

Općina Brestovac donijela je Program potpora za poticanje razvoja turizma na području

Općine Brestovac u 2022. godini ( Službeni glasnik Općine Brestovac broj 2/2022) s ciljem poticanja na bavljenje turističkom djelatnošću,povećanja broja smještajnih kapaciteta i povećanja turističkog prometa radi stvaranja preduvjeta za kontinentalni razvoj turizma na području Općine Brestovac.

 Kako je i Požeško-slavonska županija donijela svoj program dodjela poticaja ovim izmjenama se sukladno načelnim dogovorima koordinacije gradonačelnika i načelnika Požeško-slavonske županije usklađuju iznosi potpora koje će pojedine jedinice lokalne samouprave i županija isplatiti korisnicima na način da taj omjer u pravilu bude u omjeru 50:50 s ciljanom vrijednošću ukupne potpore po ležaju u iznosu od 5.000,00 kuna.

 Izmjenom programa se obuhvaćaju i smještajni objekti i/ili povećanje kapaciteta postojećih smještajnih objekata uključujući kategorije 2 zvijezdice/sunca i naviše.